Secţiune susţinută de MedLife

"Am vorbit cu primarul care m-a asigurat că nu există nicio problemă de finanţare. După părerea mea cred că este o îngrijorare nejustificată a doamnei directoare. Dacă ordonatorul de credite vrea să facă achiziţiile la cele mai mici preţuri pentru toate şcolile atunci e treaba lui. Nu e vorba numai de o singură şcoală. Săptămâna viitoare voi încerca să-i aduc pe amândoi, şi pe directoare şi pe primar, la aceeaşi masă să discute. Eu cred că asta le lipseşte: dialogul", a declarat Ecaterina Andronescu.La rândul ei, Silvia Muşătoiu a confirmat că Ecaterina Andronescu a propus o întâlnire dar nu a precizat ziua întâlnirii. Directoarea a spus că va merge la orice întâlnire legată de şcoală.Reamintim că războiul de uzură dintre directoarea Colegiului Gheorghe Şincai din Capitală şi Primăria Sectorului 4 a pornit de la faptul că, recent, primarul Daniel Băluţă a semnat contractul pe care fiecare şcoală din sector ar trebui să-l aibă cu primăria. Este vorba de contractul administrativ - financiar pe care fiecare director de şcoală ar trebui să-l semneze cu primarul, aşa cum prevede legea. Însă, contractul propus de primarul Daniel Băluţă este modificat faţă de cel standard prevăzut în ordinul de ministru privind concursurile pentru posturile de directori.De atunci, şi sindicaliştii şi părinţii au ieşit cu poziţii publice prin care au spus că presiunile asupra şcolii şi asupra directoarei trebuie să înceteze.După cum HotNews.ro a relatat, sindicaliştii de la Federația Sindicatelor din Educație „Spiru Haret“ au somat public Primăria Sectorului 4 , Inspectoratul Școlar al Municipiului București și Ministerul Educației Naționale să oprească orice fel de presiuni la adresa Silviei Mihaela Mușătoiu, director al Colegiului Național „Gheorghe Șincai“ privind semnarea contractului de management administrativ-financiar.De asemenea, părinţii elevilor de la Colegiul Naţional „Gheorghe Şincai” s-au alăturat şi ei sindicaliştilor şi profesorilor din liceu și au adresat o scrisoare deschisă ministrului Educaţiei, Ecaterina Andronescu, primarului Daniel Băluţă şi Inspectoratului Municipiului Bucureşti prin care cer stoparea presiunilor asupra şcolii.Într-un răspuns pentru Hotnews.ro , primarul Daniel Băluţă a reacţionat pentru prima dată în conflictul cu directoarea de la Colegiul Naţional Gheorghe Şincai din Capitală şi a spus primăria dă banii și "este normal să avem un control asupra acestui lucru. Faptul că impunem anumite firme este o manipulare ordinară".MedLife susține informarea și educarea ca sursă principală de dezvoltare a unei minți sănătoase. De aceea, recomandăm informarea continuă cu ajutorul articolelor din secțiunea Educație!